Петър Ступел
Петър Исаев Ступел е български композитор.

Биография 
Роден е на 27 април 1923 г. в София в семейство на професионални музиканти. Учи пиано от малък. Завършва Държавната музикалната академия „Панчо Владигеров“ като ученик по пиано на професор Андрей Стоянов и композиция в курсовете по композиция (бъдещата катедра по композиция) при професор Панчо Владигеров. Още като студент си спечелва име на отличен пианист и добър композитор. След дипломирането специализира от 1949 до 1951 г в Будапещенската музикална академия „Ференц Лист“ пиано при Лео Вайнер и композиция при Пол Кадоша. Професионалният му път започва в Детската редакция на Радио София и като асистент по хармония в Музикалната академия. Композитор е на Ансамбъла за песни и танци на народната армия (1953 – 1965). Музикален редактор на „Балкантон“. Главен редактор на музикалната редакция на БНТ (1967 – 1972). От 1980 до 1997 година е директор на Международния музикален фестивал „Софийски музикални седмици“.

Сред най-известните му творби е „Зайченцето бяло“. Женен е за оперната певица Лидия Ступел. Синът им Юри е автор на музиката към много театрални постановки. Заедно с Димитър Николов Спасов създават „Аз съм Сънчо“ за телевизионното предаване Лека нощ, деца.

Умира на 30 ноември 1997 г. в София.

Детски песни 
 „Аз съм Сънчо“, стихове Димитър Спасов (писател)
 „Витошки валс“
 „Влак“, стихове Джани Родари
 „Дядо Мраз“
 „Есен в гората“, стихове Димитър Спасов
 „Зайченцето бяло“, стихове Леда Милева
 „Зимно хоро“, стихове Цветан Ангелов
 „Мамините песни“, стихове Николай Зидаров
 „Песен за приятеля“, стихове Валери Петров
 „Песен на магарето“, стихове Ран Босилек
 „Последното звънче удари“
 „Продавач на надежда“, стихове Джани Родари
 „Пролет“
 „Пролетна песен“
 „Слънчеви квадрати“, стихове Иван Теофилов
 „Снежинки лекокрили“
 „Футболисти“, стихове Михаил Лъкатник
 „Януарски гости“

Хорови произведения 
 „Древна и млада родина“ (1977) – стихове Георги Струмски
 „Държава Пионерия“ (1975) – стихове Георги Струмски
 „Поема за Япония“ (1983) – стихове Кенджи Миязава

Опери 
 „Въртележка“ (1976) – либрето Петър Ступел, за деца

Балети 
 „Златното момиче“ ­ (1959), за деца
 „Парижка Балада“ (1985) – либрето Веселин Ханчев и Асен Гаврилов

Оперети 
 „Сламената шапка“ (1960 г.) – по „Сламената шапка от Италия“ от Еужен Лабиш
 „Царството на буквите“, за деца

Мюзикъли 
 „Баща ми бояджията“ (1974) – либрето Васил Цонев и Кръстьо Станишев
 „Златната ряпа“ (1978) – либрето Панчо Панчев
 „Как Петльо петлето не стана цар“ (1978) – либрето Димитър Димитров
 „Чичо Кръстник“, съвместно с Юри Ступел (1988) – либрето Васил Цонев

Забавни песни 
 „Веселина“, стихове Радой Ралин
 „Закъснели срещи“, стихове Петър Караангов, I награда на „Златният Орфей“, 1969
 „Морето“, стихове Борис Априлов
 „Моряшки спомен“, Емил Димитров
 „Моя любов, Жулиета“, стихове Димитър Точев
 „Ноктюрно“, стихове Найден Вълчев
 „Обичам те, когато“, стихове Стефан Цанев
 „Питам те“, стихове Георги Джагаров
 „С пламъка на мама“, стихове Кирил Масларски, II награда на „Златният Орфей“, 1972
 „Снегът на спомена“, стихове Александър Михайлов
 „Търси се една девойка“, стихове Радой Ралин

Музика към филми 
 „Две победи“ (1956), съвместно с Емил Георгиев
 „Любимец №13“ (1958)
 „Бъди щастлива, Ани“ (1960)
 „Специалист по всичко“ (1962)
 „Невероятна история“ (1964)
 „Старинната монета“ (1965)
 „На всеки километър“, съвместно с Атанас Бояджиев (1969)
 „Мъже в командировка“ (1969)
 „Петимата от Моби Дик“ (1969)
 „Таралежите се раждат без бодли“ (1971)
 „С деца на море“ (1972)
 „Капитан Петко войвода“, съвместно с Атанас Бояджиев (1981)
 „Фалшификаторът от „Черния кос“ (3-сер. тв, 1983), съвместно с Атанас Бояджиев
 „Време за път“ (1987)
 „Неизчезващите“ (1998)
 „Бащи и синове“ (1990)

Музика към театрални постановки 
 „Баня“ и „Дървеница“ от Маяковски
 „Волпоне“ от Бен Джонсън
 „Двамата веронци“ от Шекспир
 „Когато розите танцуват“ от Валери Петров
 „Мариана Пинеда“ от Федерико Гарсия Лорка
 „Пролятата чаша“ от Андрей Глоба
 „Пътешествие без куфар“ от Станислав Стратиев
 „Скъперникът“ от Молиер
 „Хитрините на Скапен“ от Молиер

Бележки

Допълнителна литература 
 Любомир Сагаев. „Книга за балета“, С., ИК „Братя Сагаеви“, 2006.
 Константин Илиев. „Слово и дело“, С., „ЛИК“, 1997
 Венелин Кръстев. „Профили“, кн.3, С., „Музика“, 1981

Външни препратки 
 От и за Петър Ступел в Своден каталог НАБИС – национален каталог на академичните библиотеки в България
  

Български композитори
Композитори на 20 век
Филмови композитори
Възпитаници на Националната музикална академия
Български поети
Родени в София
Починали в София
Евреи в България